**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 31.01.2020, ora 08.00 – 01.02.2020, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 01.02.2020, ora 07.00**

**RÂURI**

**Debitele au fost, în general, staţionare**, exceptând cursul inferior al Mureşului, unde au fost în creştere prin propagare.

Pe râurile din bazinele hidrografice: Vişeu, Iza, Tur, Someş, Crasna, Barcău, Crişuri, Bega, Timiş, Bârzava, Moraviţa, Caraş, Nera, Cerna şi bazinul superior şi mijlociu al Mureşului, debitele au fost în uşoară scădere.

Formaţiunile de gheaţă (gheaţă la maluri, năboi, pod de gheață) existente în bazinele hidrografice: Vișeu, Iza, Someș, Mureș, Siret, Prut, Jiu, bazinele superioare și mijlocii ale Oltului, Argeșului, Ialomiței au fost în diminuare și restrângere, determinând prin evoluția lor variații artificiale de niveluri pe unele sectoare de râu.

Predomină podul de gheață în bazinele superioare ale Mureşului, Bistriței și în bazinul superior și mijlociu al Oltului.

Debitele se situează, în general, la valori cuprinse între 30-90% din mediile multianuale lunare şi mai mici (sub 30% din normalele lunare) pe râurile din bazinele hidrografice: Crasna, Moravița, Bârlad, Jijia, pe cursul inferior al Trotuşului, pe unii afluenţi ai Someşului ( Bistriţa, Ilişua, Lonea, Fizeș, Lăpuş), Mureşului (Luţ, Comlod, Feernic, Vişa, Râul Mare), ai Jiului inferior (Coșuștea, Amaradia), ai Oltului (Homorod, Hârtibaciu, Lotru, Cerna, Beica, Cungrișoara) și ai Argeșului (Râul Doamnei, Dâmbovnic).

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, staţionare**, exceptând râurile din bazinele hidrografice: Vişeu, Iza, Tur, Someş, Crasna, Barcău, Crişuri, Mureş, Bega, Timiş, Bârzava, Moraviţa, Caraş, Nera şi Cerna, unde vor fi în uşoară scădere.

Formațiunile de gheață (gheață la maluri, năboi, pod de gheață) existente pe râurile din zonele de deal și munte din nordul, centrul, sudul și estul țării vor fi în diminuare și restrângere determinând prin evoluția lor variații artificiale de niveluri pe unele sectoare de râu.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară (secţiunea Baziaş) în intervalul 31.01.2020 – 01.02.2020 a fost staţionar, având valoarea de 2650 m3/s**, sub mediile multianuale ale lunilor ianuarie (4950 m3/s) şi februarie (5300 m3/s).

În aval de Porţile de Fier, debitele au fost în scădere.

**Debitul la intrarea în ţară (secţiunea Baziaş) va fi staționar (2650 m3/s).**

În aval de Porţile de Fier, debitele vor fi în creştere pe sectorul Gruia – Calafat şi în scădere pe sectoarele Bechet – Tulcea.

**2.** **Situaţia meteorologică în intervalul 31.01.2020, ora 08.00 –01.02.2020, ora 06.00**

**ÎN ŢARĂ**

Vremea a devenit deosebit de caldă în cea mai mare parte a țării. Cerul a fost variabil în Oltenia și mai mult noros în rest. Temporar au căzut precipitații slabe, predominant sub formă de ninsoare la munte și în Maramureș, mixte în Transilvania și ploi, predominant în Crișana, local în Banat și Moldova și izolat în Oltenia și Dobrogea. Vântul a avut intensificări susținute în zona montană, mai ales pe creste, unde s-au atins viteze de 120...130 km/h, temporar viscolind ninsoarea și spulberând zăpada. Intensificări ale vântului au fost local și la cote mai reduse în nord-vestul, centrul, sudul și estul teritoriului, cu viteze cuprinse, în general, între 45 și 55 km/h. Stratul de zăpadă măsura la ora 20 la munte până la 121 cm la Bâlea Lac și izolat în Transilvania și Maramureș până la 5 cm. Temperaturile maxime au fost cuprinse între 1 grad la Târgu Lăpuș și Toplița și 14 grade la Calafat și Zimnicea, iar la ora 06.00 se înregistrau valori termice cuprinse între 0 grade la Ocna Șugatag, Târgu Lăpuș, Miercurea Ciuc, Titu, București-Băneasa și Brăila și 12 grade la Apa Neagră, Calafat și Bechet. Pe arii restrânse în Maramureș și Transilvania a fost ceață.

***Observaţii:*** *de ieri dimineață de la ora 06.00 au fost în vigoare 9 mesaje pentru fenomene meteorologice periculoase imediate, precum urmează:*

*- 4 avertizări de cod portocaliu, 3 emise de SRPV Cluj și 1 de CNPM pentru Muntenia;*

*- 5 atenționări cod galben, 2 emise de SRPV Sibiu și câte 1 de SRPV Cluj, SRPV Craiova și SRPV Bacău.*

**LA BUCUREŞTI**

Vremea s-a menținut deosebit de caldă pentru această perioadă. Cerul a fost mai mult noros, iar vântul a suflat slab și moderat. Temperatura maximă a fost de 8 grade la Băneasa și 9 grade la Afumați și Filaret, iar la ora 06.00 se înregistrau 0 grade la Băneasa, 3 grade la Filaret și 4 grade la Afumați.

**3. Prognoza meteorologică în intervalul 01.02.2020, ora 08.00 –02.02.2020, ora 08.00**

**ÎN ŢARĂ**

Valorile termice vor fi în creștere, astfel încât vremea va fi deosebit de caldă pentru această perioadă. În cursul zilei, cerul va fi variabil și doar izolat vor fi ploi slabe, dar spre seară și noaptea înnorările se vor accentua în regiunile intracarpatice, unde va ploua pe arii relativ extinse. La munte, cu precădere în nordul Carpaților Orientali, precipitațiile vor fi mixte, favorizând depuneri de polei. Vântul va sufla slab și moderat, cu intensificări temporare în toate zonele montane, în special pe creste, dar la cote mai reduse și în sud-vestul țării. Temperaturile maxime vor fi cuprinse, în general, între 7 și 17 grade, iar cele minime se vor situa între -2 și 8 grade. Dimineața și noaptea, în zonele joase vor fi condiții de ceață.

**LA BUCUREŞTI**

Vremea va fi deosebit de caldă pentru această perioadă. Cerul va fi variabil, iar vântul va sufla slab și moderat. Temperatura maximă se va situa în jurul valorii de 15 grade, iar cea minimă va fi de 3...5 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 30.01.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

***Administrația Rezervației Biosferei Delta Dunării*** informează despre izbucnirea, la data de 31.01.2020, la ora 17:40, unui incendiu de vegetaţie uscată şi stuf, în zona lacului Parcheş, pe raza Districtului Ecologic Tulcea. Nu sunt obiective socio-economice în zonă. Se va reveni cu informații suplimentare.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 30.01.2020-31.01.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

**DIRECȚIA DE COMUNICARE ȘI RESURSE UMANE**